പാലാത്ര ബൈപ്പാസില് ബൈക്കുകള് കൂട്ടിയിടിച്ച് മൂന്ന് പേര്ക്ക് ദാരുണാന്ത്യം ചങ്ങനാശേരി: പാലാത്ര മോര്ക്കുളങ്ങര ബൈപ്പാസില് ബൈക്കുകള് കൂട്ടിയിടിച്ച് മൂന്ന് യുവാക്കള്ക്ക് ദാരുണാന്ത്യം. പുഴവാത്ത് സ്വദേശികളായ സേതുനാഥ്, മുരുകന് ആചാരി, പുതുപ്പള്ളി സ്വദേശി ശരത് എന്നിവരാണ് മരിച്ചത്. ബുധനാഴ്ച്ച വൈകിട്ട് ആറരയോടെയായിരുന്നു സംഭവം. പാലാത്ര ഭാഗത്തേയ്ക്ക് ബൈക്കില് വരികയായിരുന്ന സേതുനാഥിന്റെയും മുരുകന് ആചാരിയുടെയും ബൈക്കില് അമിത വേഗതയില് എത്തിയ ഡ്യൂക്ക് ബൈക്ക് ഇടിച്ചാണ് അപകടമെന്ന് ദൃക്സാക്ഷികള് പറയുന്നു. ഇടിയുടെ ആഘാതത്തില് ബൈക്കില് നിന്നും തെറിച്ചു വീണ മൂവരും തലയിടിച്ച് റോഡിലേക്ക് വീഴുകയായിരുന്നു. ഓടിക്കൂടിയ നാട്ടുകാര് ചേര്ന്ന് ആശുപത്രിയില് പ്രവേശിപ്പിച്ചെങ്കിലും ജീവന് രക്ഷിക്കാനായില്ല. പുതുപ്പള്ളി സ്വദേശി ശരതിനെ ചങ്ങനാശേരി ജനറല് ആശുപത്രിയിലും പുഴവാത് സ്വദേശികളായ മുരുകന് ആചാരിയെയും സേതുനാഥിനെയും ചെത്തിപ്പുഴ ആശുപത്രിയിലും പ്രവേശിപ്പിച്ചു. ചങ്ങനാശേരി പൊലീസ് മേല്നടപടികള് സ്വീകരിച്ചു. അപകടത്തെ തുടര്ന്ന് ബൈപ്പാസ് റോഡില് നിരവധിയാളുകള് ഓടിക്കൂടി. സ്ഥലത്ത് മണിക്കൂറുകളോളം ഗതാഗതം സ്തംഭിച്ചു. കൊവിഡ് മഹാമാരിയുടെ രണ്ടാംവരവിന്റെ ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ഏഷ്യാനെറ്റ് ന്യൂസ് അഭ്യര്ത്ഥിക്കുന്നു. ഒന്നിച്ച് നിന്നാല് നമുക്ക് ഈ മഹാമാരിയെ തോല്പ്പിക്കാനാവും. BreakTheChain ANCares IndiaFightsCorona Last Updated Jul 29, 2021, 12:06 AM IST bike accident youth dies accident death kottayam ബൈക്ക് അപകടം യുവാക്കള് മരിച്ചു അമിത വേഗത കോട്ടയം